Държавен вестник, бр. 68, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  68
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
относно осигуряване право на достъп на 
народните представители до документи – 
класифицирана информация
Народното събрание на основание чл. 86, 
ал. 1 от Конституцията на Република Бъл­
гария и чл. 39, ал. 3, т. 2 във връзка с ал. 1, 
т. 6 от Закона за защита на класифицираната 
информация 
Р Е Ш И :
Дава право на достъп на народните пред­
ставители до документите – класифицирана 
информация, свързани с прилагане на специал­
ни разузнавателни средства на протестиращи 
граждани, опозиционни лидери и членове на 
политически партии от опозицията, постъпи­
ли във Временната комисия за разследване 
на факти и обстоятелства при използване на 
сълзотворен газ, употребата на сила и помощ­
ни средства от МВР, извършени на 10 юли 
и 2 септември 2020 г. срещу протестиращи 
граждани, както и за разследване на факти 
и обстоятелства, свързани с прилагане на 
специални разузнавателни средства на про­
тестиращи граждани, опозиционни лидери и 
членове на политически партии от опозицията. 
Решението е прието от 46-ото Народно 
събрание на 11 август 2021 г. и е подпечатано 
с официалния печат на Народното събрание.
Председател на Народното събрание: 
Ива Митева
5000
РЕШЕНИЕ
за създаване на Временна комисия за уста­
новяване на факти и обстоятелства относно 
незаконосъобразни действия и бездействия 
на компетентните органи на територията на 
защитената територия „Колокита“ в полу­
остров „Буджака“, попадащ в териториалния 
обхват на община Созопол
Народното събрание на основание чл. 79, 
ал. 1 от Конституцията на Република България 
и чл. 36 от Правилника за организацията и 
дейността на Народното събрание
Р Е Ш И :
1. Създава Временна комисия за устано­
вяване на факти и обстоятелства относно 
незаконосъобразни действия и бездействия 
на компетентните органи на територията на 
защитената територия „Колокита“ в полу­
остров „Буджака“, попадащ в териториалния 
обхват на община Созопол, относно:
1.1. Комисията да провери и установи в 
срок кое правителство, кога и защо променя 
плана за управление на защитената тери­
тория „Колокита“ в полуостров „Буджака“, 
вследствие на което се застроява защитената 
територия и се нанасят необратими щети за 
околната среда.
1.2. Комисията да установи всички факти 
и обстоятелства около законосъобразността 
на строителството в зона 2, която обхваща 
полуостров „Буджака“ и попада в територи­
алния обхват на община Созопол, и зона 1, 
която е изцяло защитена територия и обхваща 
фиордите и скалите на защитената територия 
„Колокита“ в полуостров „Буджака“.
2. Комисията да извърши необходимите 
действия в срок от 3 месеца и да представи 
доклад.
3. Комисията се състои от 12 членове, 
създава се на паритетен принцип, по двама 
народни представители от всяка парламен­
тарна група.
4. Избира председател, заместник-предсе­
дател и членове:
Председател: Джевдет Ибрям Чакъров
Заместник-
председател:  Любен Любенов Дилов
Членове:	
Тошко Йорданов Хаджитодоров
	
Станислав Светозаров Балабанов
	
Младен Николов Шишков
	
Веска Маринова Ненчева
	
Тодор Байчев Байчев
	
Димитър Георгиев Найденов
	
Калоян Милков Янков
	
Севим Исмаил Али
	
Меглена Хари Гунчева
	
Живко Иванов Табаков
Решението е прието от 46-ото Народно 
събрание на 11 август 2021 г. и е подпечатано 
с официалния печат на Народното събрание.
Председател на Народното събрание: 
Ива Митева
5001
ПРЕЗИДЕНТ
НА РЕПУБЛИКАТА
УКАЗ № 208
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Копринка, община Казанлък, област 
Стара Загора, на 3 октомври 2021 г.
Издаден в София на 12 август 2021 г.
Президент на Републиката: 
Румен Радев
Подпечатан с държавния печат.
Министър на правосъдието:
Янаки Стоилов
4980